2022.11.23.
HU
Az Európai Unió Hivatalos Lapja
L 303/3
A BIZOTTSÁG (EU) 2022/2288 FELHATALMAZÁSON ALAPULÓ RENDELETE (2022. augusztus 16.) az (EU) 2019/1022 európai parlamenti és tanácsi rendelet kiegészítéséről szóló (EU) 2021/2066 felhatalmazáson alapuló rendeletnek a Földközi-tenger nyugati térségében élő vénuszkagylóra (Venus spp.), fésűkagylóra (Pecten jacobaeus) és szőnyegkagylóra (Venerupis spp.) vonatkozó, a kirakodási kötelezettség alóli, magas túlélési arányon alapuló mentesség meghosszabbítása tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a tengerfenéken élő állományoknak a Földközi-tenger nyugati térségében folytatott halászatára vonatkozó többéves terv létrehozásáról és az 508/2014/EU rendelet módosításáról szóló, 2019. június 20-i (EU) 2019/1022 európai parlamenti és tanácsi rendeletre (1) és különösen annak 14. cikkére, mivel: (1)
Az (EU) 2021/2066 felhatalmazáson alapuló bizottsági rendelet (2) a Földközi-tenger nyugati térségében élő bizonyos tengerfenéki állományokra vonatkozó, 2022. január 1-jétől 2024. december 31-ig alkalmazandó visszadobási tervről rendelkezik.
(2)
Spanyolország, Franciaország és Olaszország (a Pescamed magas szintű csoport) 2022.
május 9-én közös ajánlást nyújtott be a Bizottságnak, amelyben – a földközi-tengeri tanácsadó testület véleményét figyelembe véve – javasolta a Földközi-tenger nyugati térségében folytatott tengerfenéki halászatra vonatkozó kirakodási kötelezettséget érintő bizonyos mentességek meghosszabbítását.
(3)
A Tudományos, Műszaki és Gazdasági Bizottság (HTMGB) 2022. május 16.
és 20. között értékelte a közös ajánlást (3).
(4)
2022. július 8-án a Pescamed magas szintű csoport aktualizált közös ajánlást nyújtott be, amelyet a HTMGB szintén értékelt.
(5)
Az 1380/2013/EU európai parlamenti és tanácsi rendelet (4) 18. cikke értelmében a Bizottság megvizsgálta a 2022. július 8-i aktualizált közös ajánlást a HTMGB értékelésének fényében, és annak érdekében, hogy az összhangban álljon a vonatkozó állományvédelmi intézkedésekkel, köztük a kirakodási kötelezettséggel.
(6)
A 2022. július 8-i aktualizált közös ajánlás az 1380/2013/EU rendelet 15. cikke (4) bekezdésének b) pontjában előírt, a gépesített kotróhálóval fogott vénuszkagylóra (Venus spp.), fésűkagylóra (Pecten jacobaeus) és szőnyegkagylóra (Venerupis spp.) vonatkozó, magas túlélési arányon alapuló mentességek meghosszabbítását javasolja.
(7)
A vénuszkagyló (Venus spp.) tekintetében a HTMGB arra a következtetésre jutott, hogy a magas túlélési arányra vonatkozóan az alátámasztó információk megalapozott becsléseket tartalmaznak.
A Bizottság ezért úgy véli, hogy a mentességet meg kell hosszabbítani.
(1) HL L 172., 2019.6.26., 1. o. (2) A Bizottság (EU) 2021/2066 felhatalmazáson alapuló rendelete (2021. augusztus 25.) az (EU) 2019/1022 rendeletnek a Földközitenger nyugati térségében élő bizonyos tengerfenéki állományokra alkalmazandó kirakodási kötelezettség 2022–2024-es időszakban történő végrehajtására vonatkozó részletes szabályokkal való kiegészítéséről (HL L 421., 2021.11.26., 17. o.).
(3) A Halászati Tudományos, Műszaki és Gazdasági Bizottság (HTMGB) értékelése a kirakodási kötelezettségre és a technikai intézkedésekről szóló rendeletre vonatkozó közös ajánlásokról (STECF-22-05).
(4) Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).